དེའི་མི་ཚད་ལྷ་ལྡན་སྨོན་མ་ཆེན་པོའི་སྐབས་སུ་སྔགས་འཆམ་ཁྲབ་ཚན་བཅོ་ལྔ་སྟེ།ཁྲབ་ཚན་དང་པོ་གསེར་སྐྱེམས་མཆོད་པ་དང་།ཁྲབ་ཚན་གཉིས་པ་ས་འདུལ།ཁྲབ་ཚན་གསུམ་པ་ཀེང་རུས།ཁྲབ་ཚན་བཞི་བ་གཟའ་རྒོད་ཁྱབ་འཇུག་ཆེན་པོ་སོགས་ཆོས་སྐྱོང་གི་སྐོར།ཁྲབ་ཚན་ལྔ་བ་འཛམ་གླིང་གེར་སེར་རྒྱལ་བོ།ཁྲབ་ཚན་དྲུག་པ་ཤན་པན་གྱི་རྒྱལ་པོ་ཁྲི་ཀའི་ཨ་མྱེས་ཡུལ་ལྷ།ཁྲབ་ཚན་བདུན་པ་ཟན་ལིང་བསྒྲལ་མཁན་གྱི་ཤ་འཆམ།ཁྲབ་ཚན་བརྒྱད་པ་ལྷ་དབྱེད་ཀྱི་ཚུལ་དུ་བྱ་འུག་ས་འདུལ།ཁྲབ་ཚན་དགུ་བ་ཡི་དམ་ཁྲོ་བོ་ཁྲོ་མོ་བཞི་སྟེ་གངས་དམར་ནག་གི་ཚུལ།ཁྲབ་ཚན་བཅུ་བ་ཞལ་བསྟབས་ཀྱི་ཚུལ་དུ་བྱ་འུག་གཉིས།ཁྲབ་ཚན་བཅུ་གཅིག་པ་གཞི་བདག་གི་སྐོར་བློན་པོ་གསེར་ཆེན་དང་དཔའ་ཐུལ་རྫ་རྒན་སྟོབས་ཆེན་གསུམ།ཁྲབ་ཚན་བཅུ་གཉིས་པ་འཆམ་མང་གཏོར་རྒྱག་གི་ཚུལ།ཁྲབ་ཚན་བཅུ་གསུམ་པ་འཕགས་ཡུལ་ཨ་ཙ་རའི་འཆམ།ཁྲབ་ཚན་བཅུ་བཞི་བ་ཚེ་རིང་རྣམ་དྲུག་གི་ཚུལ་དུ་རྒད་པོ་སྒྲ་ལོ།ཁྲབ་ཚན་བཅོ་ལྔ་བ་སེང་འཆམ་སོགས་དཔལ་རྒྱལ་བ་ཀཿཐོག་པའི་རིང་ལུགས་བཞིན་སྐུ་གོང་མའི་ཕྱག་སྲོལ་ཇི་བཞིན་ཉམས་པ་སླར་གསོ་མཛད་ནས་ཧ་ཅང་དར་ཆེ་བ་དང་།རང་བྱུང་བཅུ་བདུན་པའི་ཆུ་ཕོ་སྤྲེལལོར་ཀྲུང་ཧྭ་མི་རིགས་སྤྲོ་ཚོགས་རིག་རྩལ་དུས་ཆེན་གྱི་སྐབས་དང་བསྟུན་ནས།རྒྱལ་ནང་ཀོང་ཀྲུ་དང་།ཁུང་མིན།ནན་ཅིན།ཧྲང་ཧེ་གྲོང་ཁྱེར་སོགས་ལ་སོང་ནས་ཁྲབ་སྟོན་མཛད་པས།མ་ཧཱ་ཙི་ནའི་ཡུལ་ཁམས་སུ་ཀྱང་ཧ་ཅང་དགའ་བསུ་ཐོབ་པ་རེད།